钦定古今图书集成/明伦汇编/宫闱典/第041卷 > 宣宗胡皇后
## 钦定古今图书集成/明伦汇编/宫闱典/第041卷 > 宣宗胡皇后

按《明外史后妃传》：“宣宗恭让皇后胡氏，名善祥，济宁
人。父荣，生七女。洪武初，长女入宫为女官，荣授锦衣
卫百户，后其第三女也。永乐十五年，册为皇太孙妃。
久之，为皇太子妃。宣宗践阼，立为皇后。后善病时，孙
贵妃有宠，后未有子。二年冬，贵妃生子，帝即立为太
子，令后上表辞位，乃废后，退居长安宫，赐号静慈仙”
师，而册贵妃为后。诸大臣张辅、蹇义、夏原吉、杨士奇、
杨荣等不能争。张太后悯后贤，时召居清宁宫，内廷
朝宴，命居孙后上，孙后常怏怏。正统七年十月，太皇
太后崩，后痛哭不已，逾年亦崩。用嫔御礼葬金山。后
无过被废，天下闻而怜之，宣宗后亦悔焉。天顺六年，
孙太后崩，钱皇后为英宗言：“帝非孙”太后出，且胡后
贤而无罪，废为仙师。其殁也，人畏太后，殓葬皆不如
礼，因劝复其位号。英宗问大学士李贤，贤对曰：“陛下
此心，天地鬼神实临之。然臣以陵寝、享殿、神主，俱宜
如奉先殿式，庶称陛下明孝。”七年七月上尊谥曰恭
让诚顺康穆静慈章皇后。修陵寝，不祔庙。人终不知
英宗生母谁氏也。